Nyeste Skilderie af Kiøbenhavn, 1813-06-26
Af Smedearbeide finder man her, som overalt, om ikke bedst Regning, saa dog meest Beqvemmelighed ved at kjøbe hvad man af det lidt finere og bedre behøver i den fra fremmede Steder forsynede Krambod. Endog det talrige Skomagerlaug har her saa lidt, som i nogen anden norsk Bye, den Ære, at arbeide for Byens Honoratiores, eller dem, der kunne betale Arbeide af lidt høiere Værd. Ogsaa med denne Artikel forsynes især Damerne ene fra Engelland; og er det, der saaledes i det Hele gaaer ud for Damesko uden Tvivl allerede en ikke ganske ubetydelig Skjærv i Handels Balancen. Den Sølv stads, som forbruges i temmelig Mængde af Almuen i de indre Bygder lidt østligere, torde det være at tilskrive, at der, hvor maadeligen det end almindeligen seer ud med Haandværkerne, dog i de fleste andre Byer ere gode Guldsmede. Her er der kun en eneste, som har ordentlig Værksted og holder Folk. De andre betyde intet. En af dem er, forat leve, tillige Slagter. Men deels har da denne Stiftshovedstad lidt eller intet Opland, som jo har anden nok saa beqvemt liggende Kjøbstæd, deels er det for fattigt til at flye Guldsmeden ret meget at gjøre af Kander, Stobe, Spænder og dest. Til Trods for den Theorie, som vil, at den Foranstaltning, der fra Oldtiden har havt Sted overalt i Europa, til at skaffe Tryghed for, at de der drive et Haandværk eller en Næring, have lært det, som dertil udfordres, forstaae det, og ere skikkelige Folk, skal være til Skade, nævnes her dog, den fuldkomne Frihed uagtet, slet ingen det mindste mærkelige Arbeider i nogen af de langsfrie Haandteringer. – Qvarantaine Anlægget synes fortræffeligt; alleneste at det ligger Byen saa mede nær, der er nemlig neppe over 50 Favne fra dens sydvestre Hjørne, det er en Kanal af ubetydelig Brede, som maa befares af alle Baade eller Fartøier, der skal fra den ene Side af Byen over til en af de andre Sider. Hvorvidt det vilde blive mueligt, dersom der kom Smitte i Qvarantainen, at forebygge en Besmittelsen forplantende Communication, hvortil der saa let kan gives Signal af dem, som skulde indspærres, og som er at iværksætte i maaskee et eneste Minut, er nok i det ringeste meget tvivlsomt. Sandt, det kan fra Byen bedre haves i Øiesyn, men paa noget af de mange andre Skjær og Smaaer i Jndløbet vilde maaskee denne Betænkelighed været hævet eller dog formindsket, uden Tab af den Fordeel, der er ved at have Anlægget for Øinene. - Uagtet kun et lidet Stykke af Odderøen er brugt til Qvarantainen, er det øvrige dog af Naturen derfra saa afsondret, at derved ei let nogen Communication er at befrygte. Det dertil bestemte Stykke af Fieldet er nemlig afskaaret fra Resten ved en perpendiculair Styrtning af meget betydelig Høide. Hospitalerne ere alle oppe paa Bjerget i Høiden, i forskjellige Afdelinger temmelig afsondrede fra hinanden; det store Antal Værelser ere alle simple, men gode og beqvemme, forsynede med alt, hvad de did ankommende paa et saadant Sted kunde ønske sig, og Forraadet af det dertil fornødne Antal Senge, Sengeklæder, Huusgeraad af alt Slags, meget anseeligt; alt er i den skjønneste Orden for ethvert Øieblik at kunne benyttes. Rummelige Pakhuse, er der ved Strandbredden og Klippens Fod, hvor Skibene kunne lægge tæt til, med Anstalt for at lufte det mistænkte Gods. En Huk af Øen afgiver en temmelig god Havn for de i Qvarantaine liggende Skibe, til hvis Fortøining paa Rheden, der for Resten er Anstalt ved Ringe i de mange frempippende Skjær. (Fortsættes.)